Historia ya Burkina Faso inahusu eneo la Afrika Magharibi ambalo wakazi wake leo wanaunda Jamhuri ya Burkina Faso. Nchi ilianzishwa na Wafaransa kwa njia ya kugawa koloni la Cote d'Ivoire mwaka 1919. Jina la koloni jipya lilikuwa Volta ya Juu (kwa Kifaransa: Haute Volta). Jina limetokana na mto Volta unaoanzia hapa. Kati ya miaka 1932 na 1947 eneo lake lilitawaliwa na makoloni ya jirani. Tangu mwaka 1960 nchi ikawa huru. Kiongozi wa nchi Thomas Sankara alibadilisha jina la nchi tarehe 4 Agosti 1984 kuwa Burkina Faso, yaani nchi ya watu waadilifu (kwa lugha ya Kimossi).